
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοίθ. Γ2/4442 ( 1 ) 


Τροποποίηση της ΥΑ Γ2/1856/12.3.1998 για την Οργάνω¬ 
ση της Ενισχυτικής διδασκαλίας (Πρόσθετης Διδακτι¬ 
κής Στήριξης) μαθητών της Α’ τάξης Λυκείου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 27 του Ν. 1304/1982 «Για 
την επιστημονική, παιδαγωγική καθοδήγηση και διοίκηση 
στη Γενική και Τεχνική-Επαγγελματική Εκπαίδευση και 
άλλες διατάξεις». 

β) Τις διατάξεις της παραγράφου 3 της περίπτωσης Δ 
του άρθρου 11 του Ν. 1566/85, όπως τροποποιήθηκαν α¬ 
πό το άρθρο 6 παραγρ. 6 του Ν. 2043/1992 (ΦΕΚ 
79/18.5.92, τ. Α) "Εποπτεία και διοίκηση Πρωτοβάθμιας 
και Δευτεροβάθμιας Εκπαίδευσης και άλλες διατάξεις". 

γ) Τις διατάξεις της παραγρ. 10 του άρθρου 1 του ν. 
2525/97 "Ενιαίο Λύκειο, Πρόσβαση των αποφοίτων του 
στην Τριτοβάθμια εκπαίδευση, αξιολόγηση του εκπαι¬ 
δευτικού έργου και άλλες διατάξεις". 

δ) Την αριθμ. 1107147/1239/0006Α/4-10-96(ΦΕΚ 
922/Β/7.10.96) απόφαση του Πρωθυπουργού και του Υ¬ 
πουργού Οικονομικών "Ανάθεση αρμοδιοτήτων του Υ¬ 
πουργού Οικονομικών στους Υφυπουργούς Οικονομικών". 


ε) Τις διατάξεις του άρθρου 29α του Ν. 1558/86, όπως 
προστέθηκαν με το άρθρο 27 του Ν. 2081/92 και τροπο¬ 
ποιήθηκαν από το άρθρο 1 παρ. 2 περίττωση α του Ν. 
2469/1997. 

στ) Τις ανάγκες που δημιουργήθηκαν κατά την εφαρ¬ 
μογή της ΥΑ Γ2/1856/12.3.1998. 

ζ)Την ΚΥΑ ΚΑ1131/8.4.98 της Διεύθυνσης ΚΠΣ του Υ- 
ΠΕΠΘ, στην οποία ορίζεται ο συνολικός προϋπολογι¬ 
σμός του έργου Πρόσθετης Διδακτικής Στήριξης σε 
3.500.000.000 δρχ. 

η) Τις διατάξεις του αρ. 40 του Ν. 849/78, όπως συ¬ 
μπληρώθηκε με το αρ. 8 του Ν. 2129/93, περί αναδρομι¬ 
κότητας των αποφάσεων, αποφασίζουμε: 

1. Η παράγραφος 2 του άρθρου 1 της ΥΑ 
Γ2/1856/12.3.98τροποποιείται ως εξής: 

«2. Α) Κάθε τμήμα πρόσθετης διδακτικής στήριξης συ¬ 
γκροτείται από 5 έως 10 μαθητές. Σε περίπτωση διακο- 
πήςτης φοίτησης ορισμένου αριθμού μαθητών μπορεί να 
γίνει συγχώνευση των τμημάτων. 

Β) Τατμήματα ΠΔΣ μπορεί να παρακολουθούν μέχρι το 
25 % των μαθητών της Α' τάξης κάθε Λυκείου ανά μάθη¬ 
μα. Ειδικά για τα Εσπερινά και τα Εκκλησιαστικά Λύκεια 
και τα πρώην ΤΕΛ, το ποσοστό αυτό μπορεί να φτάσει ως 
το 50 %. Οι μαθητές επιλέγονται από τον οικείο Σύλλογο 
Διδασκόντων. 

0 Σε σχολεία όπου υπάρχει ανάγκη παρακολούθησης 
περισσότερων μαθητών από το 25 % για ένα από τα μα¬ 
θήματα της παραγράφου 1 και λιγότερων για τα υπόλοι¬ 
πα, το ποσοστό συμμετοχής στο μάθημα αυτό μπορεί να 
προσαυξάνεται κατά το ελλείπον ποσοστό συμμετοχής 
των μαθητών στα άλλα. 

Δ) Οι ποσοστώσεις του εδαφίου βτης παρούσας παρα¬ 
γράφου δεν εφαρμόζονται στα Λύκεια παραμεθόριων και 
νησιωτικών περιοχών, όπως και στα Λύκεια με ειδικές α¬ 
νάγκες (κωφών), όπου μπορούν να παρακολουθούν τμή¬ 
ματα διδακτικής στήριξης ως και το 100% των μαθητών. 
Στα παραπάνω Λύκεια και εφόσον οι συνθήκες το επιβάλ¬ 
λουν, μπορεί να σχηματίζονται τμήματα με λιγότερους 
μαθητές, μετά από αιτιολογημένη απόφαση του αρμόδι¬ 
ου Προϊσταμένου Διεύθυνσης, ύστερα από εισήγηση του 
οικείου Συντονιστή. 

Με όμοια απόφαση μπορεί να σχηματίζονται τμήματα 
με λιγότερους των πέντε μαθητών και να μην εφαρμόζο- 

νται οι ποσοστώσεις του εδαφίου β' και σε άλλες εξαιρε¬ 
τικές περιστάσεις, προκειμένου για απομακρυσμένα από 
αστικά κέντρα ή ιδιαίτερα απομονωμένα σχολεία". 

2. Η παράγραφος 2του άρθρου 2 μόνο ως προς τη διάρ¬ 
κεια του προγράμματος τροποποιείται ως εξής: 

Η συνολική διάρκεια της πιλοτικής φάσης του προ¬ 
γράμματος αυτού εξαρτάται από τις τοπικές συνθήκες. 

Μπορεί να έχει αρχίσει από τις 23.3.1998 και να λήξει 
στις 25.5.1998, αρκεί να μην υπερβαίνειτις 14 εβδομάδες. 

3. Στο τέλος του εδαφίου β’ της παραγράφου 1 του άρ¬ 
θρου 3 προστίθεται η φράση “Αναπληρωτής Συντονιστής 
μπορεί να είναι και ο Διευθυντής ή Υποδιευθυντής ή καθη¬ 
γητής των αντίστοιχων προς τα Λύκεια των ΠΔΣ γυμνασίων». 

4. Στο άρθρο 4 της τροποποιούμενης απόφασης προ¬ 
στίθενται παράγραφοι 5 - 9 ως εξής: 

5. Ο αναπληρωτής συντοντιστής ΠΔΣ μπορεί να διδά¬ 
σκει στα τμήματα του Προγράμματος μετά από άδεια του 
αρμόδιου Προϊσταμένου Διεύθυνσης ή Γραφείου Δ Ε. 

6. α) Οι ωρομίσθιοι καθηγητές που έχουν προσληφθεί 
για διδασκαλία του ωρολογίου προγράμματος μπορούν 
να διδάξουν ως πέντε ώρες σε Τμήματα ΠΔΣ, μόνον εφό¬ 
σον δεν υπάρχουν αιτήσεις δήλωσης ενδιαφέροντος μο¬ 
νίμων καθηγητών. Σχετικές αιτήσεις μπορούν να υποβά¬ 
λουν και καθηγητές για μαθήματα δεύτερης ανάθεσης, ε¬ 
άν δεν υπάρχει δυνατότητα κάλυψης των ΠΔΣ από 
μόνιμους ή ωρομίσθιους καθηγητές. 

β) Εφόσον εξαιρετικές ανάγκες το απαιτούν, ωρομίσθι¬ 
οι καθηγητές οι οποίοι έχουν προσληφθεί, για να διδά¬ 
ξουν αποκλειστικά σε Τμήματα ΠΔΣ μπορούν, μετά από 
ειδικά αιτιολογημένη απόφαση του αρμόδιου Προϊστάμε¬ 
νου Διεύθυνσης και εισήγηση του οικείου Συντονιστή 
ΠΔΣ, να διδάσκουν ως δέκα ώρες εβδομαδιαίως στα τμή¬ 
ματα αυτά. Σε σχολεία που απέχουν πέραν των 25 χιλιο¬ 
μέτρων από την έδρα της οικείας Διεύθυνσης ή Γ ραφείου 
Εκπαίδευσης οι ωρομίσθιοι που προσλαμβάνονται κατά 
τα ανωτέρω μπορούν να διδάσκουν έως 15 ώρες εβδομα¬ 
διαίως. 

7. Οι ώρες διδασκαλίας στα Τμήματα ΠΔΣ δε συνυπο¬ 
λογίζονται στις υπερωριακές ώρες που, κατά τις κείμενες 
διατάξεις, μπορούν να διδάσκουν οι Καθηγητές δευτερο¬ 
βάθμιας εκπαίδευσης. 

8. Δικαίωμα διδασκαλίας στα Τ μήματα ΠΔΣ έχουν, μετά 
από αίτηση τους, και καθηγητές που είναι αποσπασμένοι 
στα Γ ραφεία και στις Διευθύνσεις Δευτεροβάθμιας Εκ¬ 
παίδευσης». 

5. Τα εδάφια β' και γ’ της παραγράφου 5 του άρθρου 5 
τροποποιούνται ως εξής: 

«β). Οι Προϊστάμενοι Διευθύνσεων μπορούν να μεταβι¬ 
βάζουν τις αρμοδιότητες τους στους προϊσταμένους 
Γραφείων Δευτεροβάθμιας Εκπαίδευσης. Σε περιπτώ¬ 
σεις Γραφείων τα οποία έχουν στην ευθύνη τους περισ¬ 
σότερα των πέντε σχολείων, η διαχείριση των ΠΔΣ γίνεται 
πάντοτε από τους Προϊσταμένους Γ ραφείων. Σε κάθε πε¬ 
ρίπτωση οι Προϊστάμενοι Διευθύνσεων έχουν τη συνολι¬ 
κή ευθύνη διαχείρισης σε επίπεδο νομού. 

γ) Οι Προϊστάμενοι Διευθύνσεων ή Γ ραφείων μπορεί να 
ορίζουν ένα πρόσωπο ως αναπληρωτή βοηθό τους στην 
άσκηση των καθηκόντων συνολικής διαχείρισης των Προ¬ 
γραμμάτων Διδακτικής Στήριξης». 

6. Στην παράγραφο 3 του άρθρου 6 προστίθεται εδάφιο 
γ' ως εξής: 


Ο Υπεύθυνος συνολικής διαχείρισης του προγράμμα¬ 
τος ΠΔΣ για τα Εκκλησιαστικά Λύκεια της χώρας είναι ο 
προϊστάμενος της Διεύθυνσης Εκκλησιαστικής Εκπαί¬ 
δευσης του ΥΠΕΠΘήοπροϊστάμενοςτμήματοςτης ίδιας 
Διεύθυνσης στην οποία ανήκουν τα Εκκλησιαστικά Λύ¬ 
κεια. Ο προϊστάμενος της Διεύθυνσης ορίζει βοηθό, ο ο¬ 
ποίος αμείβεται με το 60 % της αμοιβής του προϊσταμέ¬ 
νου). 

7. Η παράγραφος 5 εδάφιο α’ του άρθρου 6 τροποποι¬ 
είται ως εξής: 

«Εφόσον, κατά τη λειτουργία τμημάτων ΠΔΣ απαιτείται 
μετακίνηση μαθητών σε άλλη πόλη ή σε ιδιαίτερα μεγάλη 
απόσταση στην ίδια πόλη, η δαπάνη μετακίνησης μπορεί 
να καλύπτεται με απόφαση του οικείου Προϊσταμένου της 
οικείας Διεύθυνσης Εκπαίδευσης μέχρι του ποσού των 
1.000 δρχ. ανά μαθητή. Εάν, για τη μετακίνηση ορισμένων 
μαθητών το ποσό αυτό δεν επαρκεί, ο Προϊστάμενος Δι¬ 
εύθυνσης μπορεί, με αιτιολογημένη απόφασή του, να 
χρησιμοποιεί υπόλοιπα αχρησιμοποίητων κονδυλίων δια¬ 
τροφής της Διεύθυνσής του, για να καλύψει την υπερ- 
βάλλουσα δαπάνη. Σε καμία περίπτωση όμως δεν μπορεί 
η συνολική δαπάνη μετακίνησης και διατροφής σε κάθε 
Διεύθυνση Εκπαίδευσηςναυπερβαίνειτοποσότων 1.000 
δραχμών ανά μαθητή". 

8. Στην παράγραφο 5του άρθρου 6 προστίθεται εδάφιο 
δ’ ως εξής: 

«Στις Διευθύνσεις Εκπαίδευσης χορηγείται για τις λει¬ 
τουργικές δαπάνες των ΠΔΣ ποσό έως 200.000 δρχ. εφά¬ 
παξ. Εξαιρείται η Διεύθυνση Εκκλησιαστικής Εκπαίδευ¬ 
σης του ΥΠΕΠΘ. Από το ποσό αυτό μπορεί να διατίθεται 
μέρος και στα Γ ραφεία της Διεύθυνσης, για την κάλυψη 
των σχετικών λειτουργικών δαπανών, με απόφαση του οι¬ 
κείου Προϊσταμένου». 

9. Στο άρθρο 6 και στην παράγραφο 1 της τροποποιού¬ 
μενης απόφασης, μετά τη φράση «6.500 μικτά» προστίθε¬ 
ται η φράση «συμπεριλαμβανομένου και του ΙΚΑτου ερ¬ 
γοδότη». Ακόμη προστίθενται οι παράγραφοι 6 -10 ως ε¬ 
ξής: 

6. Οι Προϊστάμενοι Διεύθυνσης είναι υπεύθυνοι για τη 
συνολική διαχείριση των Προγραμμάτων ΠΔΣ του συνό¬ 
λου των σχολείων που ανήκουν στη Διεύθυνση και στα 
Γραφεία της οικείας Διεύθυνσης και αμείβονται αναλό- 
γως, σύμφωνα με τις διατάξεις της παραγράφου 3 του 
παρόντος άρθρου, λαμβανομένου υπόψη του συνόλου 
των σχολικών μονάδων της Διεύθυνσης. 

7. Οι καθηγητέςπου μετακινούνται εκτός της έδραςτου 
σχολείου της οργανικής τους θέσης ή της απόσπασής 
τους, για να διδάξουν σε Τμήματα ΠΔΣ δικαιούνται οδοι¬ 
πορικά έξοδα σύμφωνα με τις κείμενες διατάξεις. Σε κά¬ 
θε περίπτωση δεν ανατίθενται ώρες διδασκαλίας σε κα¬ 
θηγητέςπου θα αναγκασθούν να μετακινηθούν εκτός της 
έδραςτου σχολείου τους, εάν υπάρχει δυνατότητα κάλυ¬ 
ψης των σχετικών αναγκών με άλλο τρόπο. 

8. Η πρόσληψη ωρομισθίων καθηγητών για τις ανάγκες 
του ΠΔΣ γίνεται κατόπιν απόφασης του αρμόδιου Προϊ¬ 
σταμένου Διεύθυνσης ή Γραφείου, ο οποίος συντάσσει 
για το σκοπό αυτό συμβάσεις έργου στο πλαίσιο του Ειδι¬ 
κού Λογαριασμού του ΥΠΕΠΘ. 

9. Σε κάθε Διεύθυνση Δευτεροβάθμιας Εκπαίδευσης α¬ 
νοίγεται έντοκος τραπεζικός λογαριασμός με την επωνυ¬ 
μία Διεύθυνση Δευτεροβάθμιας Εκπαίδευσης, ο οποίος 

θα τηρείται αμιγώς για το ΠΔΣ. Ως υπόλογος του αναφε- 
ρόμενου λογαριασμού ορίζεται ο Προϊστάμενος της οι¬ 
κείας Διεύθυνσης. 

10. Το κόστος κεντρικής διαχείρισης του έργου, όπως 
προ βλέπεται από το εγκεκριμένο Τεχνικό Δελτίο Έργου 
και καλύπτει τα λειτουργικά έξοδα και τις γενικές δαπά¬ 
νες διαχείρισης του, ανέρχεται στο ύψος των δεκαπέντε 
εκατομμυρίων (15.000.000) δρχ. 

9. α) Η ισχύς της παρούσας, όπως και της ΥΑ Γ2/1856/ 
12.3,1998 άρχεται από της 2.2.98 
β) Για την πληρωμή των σχετικών δαπανών απαιτείται η 
αποστολή στο ΥΠΕΠΘ των προγραμμάτων έναρξης λει¬ 
τουργίας των τμημάτων ΠΔΣ και η έκδοση σχετικής από¬ 
φασης του αρμόδιου Προϊσταμένου) Διεύθυνσης ή Γρα¬ 
φείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάί'ου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. Γ4/572 ( 2 ) 

Τμήματα Αθλητικής Διευκόλυνσης Γυμνασίου 

ΟΙ ΥΠΟΥΡΓΟΙ 
ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

Ι.Τον Ν. 1566/85 «Δομή και Λειτουργία της Πρωτοβάθ¬ 
μιας και Δευτεροβάθμιας Εκπαίδευσης». 

2. Τον Ν.75/75 «Περί εξωσχολικού αθλητισμού». 

3. Την Απόφαση Γ4/902/29.9.1988 του ΥΠ.Ε.Π.Θ.» «Ί 
δρυαη ειδικών αθλητικών τάξεων σε σχολεία της Πρωτο¬ 
βάθμιας και Δευτεροβάθμιας Εκπαίδευσης που κυρώθη- 
κε με το Ν.1894/90(Φ. Ε. Κ. 110/27-8-1990 τ.Α'), 

4. Την Απόφαση Γ4/865/3.7.1997 του ΥΠ.Ε.Π.Θ. «Τμή¬ 
ματα Αθλητικής Διευκόλυνσης Γυμνασίου». 

δ.Τις προτάσεις της Κεντρικής Επιτροπής Αθλητικών Τά¬ 
ξεων (πράξη 11 η/6.5.1998) που συγκροτήθηκε με την αριθ. 
Γ4/1067/1.9.97 Κοινή Απόφαση των Υπουργών Εθνικής Παι¬ 
δείας και Θρησκευμάτων και Πολιτισμού, αποφασίζουμε: 

Ορίζουμε το ωράριο διδασκαλίας αθλημάτων στα Τμή¬ 
ματα Αθλητικής Διευκόλυνσης (Τ.Α.Δ) Γυμνασίου,τις 
προϋποθέσεις ίδρυσης και λειτουργίας των Τ.Α.Δ. καθώς 
και των αθλημάτων που θα καλλιεργούνται σε αυτά,τα 
κριτήρια επιλογής και παραμονής των μαθητών στα τμή¬ 
ματα αυτά καθώς και τα κριτήρια για την επιλογή των δι¬ 
δασκόντων Καθηγητών Φυσικής Αγωγής, ως εξής: 
ΑίΩράριο διδασκαλί ας αθληυάτων στα Τ Α. Λ Γυανασίου· 

1 Το πρόγραμμα προπόνησης στα επιλεγμένα αθλήματα 
των Τ.Α.Δ. Γυμνασίου θα γίνεται τρεις φορές την εβδομάδα 
με προτεινόμενες ημέρες τις ΔΕΥΤΕΡΑ - ΤΕΤΑΡΤΗ - ΠΑ¬ 
ΡΑΣΚΕΥΗ, θα αρχίζει στις 7.30 και θα τελειώνει με το τέλος 
της 2ης διδακτικής ώρας. Το υπόλοιπο πρόγραμμα των 
Τ.Α.Δ. θα αρχίζειτις ημέρες που υπάρχει προπόνηση από την 
3η διδακτική ώρα τις δε άλλες ημέρες από την 1η και θα πα- 
ρατείνεται ορισμένες η μέρες και μετά την βη διδακπκή ώρα. 

2 Στα Τ.Α.Δ το μάθημα της Φυσικής Αγωγής έχει αντι- 
κατασταθεί με την προβλεπόμενη στην προηγούμενη πα¬ 


ράγραφο αθλητική προπόνηση,για τα δε υπόλοιπα μαθή¬ 
ματα θα εφαρμόζεται το αντίστοιχο αναλυτικό πρόγραμ¬ 
μα για κάθε τάξη του Γυμνασίου. 

Β' Πρ οϋποθέσεις ίδρυσης και λειτουονίπΓ ΤΑ.Δ. Γυ- 
υνασίου: 

1. Η Ιδρυση Αθλητικού Τμήματος γίνεται με κοινή από¬ 
φαση του Υπουργού Εθνικής Παιδείας και Θρησκευμά¬ 
των και του Υπουργού Πολιτισμού,μετά από εισήγηση 
της Κεντρικής Επιτροπής Αθλητικών Τάξεων (Κ.Ε.Α.Τ.). 
Στην ίδια απόφαση περιλαμβάνονται και τα αθλήματα 
που θα καλλιεργηθούν στο κάθε αθλητικότμήμα. Η ίδρυ- 
σητωνΤμημάτων Αθλητικής Διευκόλυνσης είναι δυνατόν 
να γίνει μέχρι την 15η Απριλίου κάθε έτους. Ειδικά για το 
Σχολικό Ετος 1997-98 η προθεσμία παρατείνεται μέχρι 
την 15.5. 1998. 

2. Προτάσεις για ίδρυση Τμημάτων Αθλητικής Διευκό¬ 
λυνσης ή για προσθήκη νέων αθλημάτων σε ήδη λειτουρ- 
γούντα, υποβάλλονται στην Κ.Ε.Α.Τ. από τους Προϊστα¬ 
μένους Γραφείων Φυσ. Αγωγής σε συνεργασία με τους 
Προϊσταμένους Διευθύνσεων Δευτεροβάθμιας Εκπαί¬ 
δευσης και τις Αθλητικές Ομοσπονδίες. Ως προθεσμία για 
την υποβολή των προτάσεων ορίζεται το χρονικό διάστη¬ 
μα απόΐ έως 15 Μαρτίου κάθε έτους. 

3. Για την ίδρυση Τμήματος Αθλητικής Διευκόλυνσης 
καθώς και για τη συνέχιση της λειτουργίας του πρέπει να 
πληρούνται οι παρακάτω προϋποθέσεις: 

α) Γειτνίαση του σχολείου με αθλητικούς χώρους ή ύ- 
παρξη αιθουσών δίπλα σε αθλητικούς χώρους. 

β)Συνεχής πρωινή λειτουργία του σχολείου που θα τα 
στεγάζει. 

γ) Υπάρξη αθλητικής υλικοτεχνικής υποδομής ανάλο¬ 
γη με τα αθλήματα που καλλιεργούνται στα τμήματα αυ¬ 
τά. 

δ) Υπαρξη αθλητικών σωματείων που καλλιεργούν ίδια 
με τα Τ.Α.Δ. αθλήματα και που έχουν αξιόλογη αθλητική 
δραστηριότητα. 

ε) Υπαρξη επαρκούς προπονητικού δυναμικού που ικα¬ 
νοποιείτο κριτήρια επιλογής για διδασκαλία στα Τ.Α.Δ. 

στ) Αποστολή των δελτίων παρακολούθησης (έντυπα 
01-04). 

Για τις προϋποθέσεις α και β' απαιτείται βεβαίωση του 
οικείου Γ ραφείου Φυσικής Αγωγής,ενώ για τις προϋπο¬ 
θέσεις γ', δ' και ε' βεβαίωση της Αρμόδιας Αθλητικής Ο¬ 
μοσπονδίας. Ως προθεσμία για την πιστοποίηση των πα¬ 
ραπάνω στοιχείων ορίζεται το χρονικό διάστημα από 1 έ¬ 
ως 15 Μαρτίου κάθε έτους. 

Γ ία την προϋπόθεση στ' απαιτείται η αποστολή από το 
οικείο Γ ραφείο Φυσικής Αγωγής των εντύπων 01 -04 από 
1 έως 31 Οκτωβρίου και από Ιέως 28 Φεβρουάριου κάθε 
έτους. 

4. Η Ίδρυση κάθε νέου Τμήματος Αθλητικής Διευκόλυν¬ 
σης γίνεται στη πρώτη (Α’) τάξη του Γυμνασίου, με επέ¬ 
κταση του θεσμού κατά μία τάξη κάθε νέο σχολικό έτος, 
μέχρι να λειτουργήσουν Τμήματα σε όλες τις τάξεις του 
Γυμνασίου. 

5. Σε κάθε τάξη Τ.Α.Δ φοιτούν από 18 μέχρι 30 μαθητές- 
μαθήτριες και καλλιεργούνται δύο(2) τουλάχιστον αθλή¬ 
ματα. Σε εξαιρετικές περιπτώσεις απομακρυσμένων πε¬ 
ριοχών, δύναται να καλλιεργείται και ένα(1) άθλημα, ύ¬ 
στερα από έγκριση της Κ.Ε.Α.Τ., με αριθμό μαθητών όχι 
μικρότερο των δεκαπέντε (15).Ο ελάχιστος αριθμός των 

μαθητών-αθλητών σε κάθετάξη για κάθε ομαδικό άθλημα 
δεν πρέπει να είναι μικρότερος των δέκα (10) ανεξαρτή¬ 
τως φύλου. Σε κάθε ατομικό άθλημα ο ελάχιστος αριθμός 
μαθητών δεν πρέπει να είναι μικρότερος των έξι (6) ανε¬ 
ξαρτήτως φύλλου. Είναι δυνατή η μείωση του αριθμού 
των μαθητών - τριών σε ποσοστό 25 % στην Β’ τάξη και 50 
% στην Γ’ τάξη σε σχέση με τον αριθμό των μαθητών- 
τριών της Α' τάξης με την προϋπόθεση ότι παραμένουν τα 
ίδια άτομα. 

6. Μετά τα τρία (3) πρώτα χρόνια λειτουργίας κάθε 
Τ.Α.Δ. θα πρέπει να λειτουργούντμήματασεδύο (2) του¬ 
λάχιστον τάξεις. Στην περίπτωση που για δύο συνεχή 
χρόνια λειτουργήσει τμήμα μόνο σε μία (1) τάξη, η λει¬ 
τουργία όλου του Τ.Α.Δ. αναστέλλεται. Εφόσον αναστα¬ 
λεί η λειτουργία Τ.Α.Δ. για δύο (2) συνεχή χρόνια το Τ.Α.Δ 
αυτό καταργείται. 

7. Μετά τα τρία (3) πρώτα χρόνια λειτουργίας κάθε 
Τ.Α.Δ. θα πρέπει να λειτουργούν αθλήματα σε δύο (2) 
τουλάχιστον τάξεις. Στην περίπτωση που για δύο συνεχή 
χρόνια λειτουργήσει άθλημα μόνο σε μία (1) τάξη το συ¬ 
γκεκριμένο άθλημα αναστέλλεται. Εφόσον ανασταλεί η 
λειτουργία αθλήματος για δύο (2) συνεχή χρόνια το ά¬ 
θλημα αυτό καταργείται. 

8. Η λειτουργία Τ.Α.Δ. αναστέλλεται ομοίως σε κάθε πε¬ 
ρίπτωση που παυσουν να πληρούνται οι προϋποθέσεις 
της παραγράφου Β' 3 ή παραβιάζονται οι όροι των παρα¬ 
γράφων Β’ 4, Β' 5, Β’ 6 και Β’ 7. 

Γ Επιλογή αθλπυάτων: 

1. Την επιλογή των αθλημάτων που θα καλλιεργούνται 
στα Τ.Α.Δ. σε όλες τις περιπτώσεις εκτός από την ίδρυσή 
τους, κάνει η Κ.Ε.Α.Τ. μετά από αιτιολογημένες και ιεραρ¬ 
χημένες προτάσεις προϊσταμένων Γ ραφείων Φυσικής Α¬ 
γωγής και των Αθλητικών Ομοσπονδιών. Η παραπάνω 
διαδικασία έχει καταληκτική ημερομηνία την 15η Απριλί¬ 
ου κάθε έτους. 

2. Ο αριθμός των αθλημάτων που είναι δυνατόν να υ¬ 
πάρχουν σε κάθε Τ.Α.Δ, ορίζεται μέχρι τέσσερα αθλήμα¬ 
τα σύμφωνα με τις παρακάτω αναλογίες: 

α) τρία (3) ατομικά και ένα (1) ομαδικό 

β) δύο (2) ατομικά και δύο (2) ομαδικά 

γ) τρία (3) ομαδικά 

δ) τέσσερα (4) ατομικά 

3. Δεν είναι δυνατή η λειτουργία περισσοτέρων του ε¬ 
νός τμήματος ανά τάξη σε κάθε Τ.Α.Δ. Σε εξαιρετικές πε¬ 
ριπτώσεις Τ.Α.Δ. που εδρεύουν σε πόλεις με πολύ μεγά¬ 
λο πληθυσμό δύναται να λειτουργούν περισσότερα του ε¬ 
νός τμήματα ύστερα από ειδική έγκριση της Κ.Ε.Α.Τ. 

4. Η παράγραφος Γ 3 έχει ισχύ και για τα Τ.Α.Δ. που ή¬ 
δη λειτουργούν. 

Δ’ Επιλονή και παοαυονή υαθητών στα Αθλητικά Τμή¬ 
ματα: 

Ι.Στα Αθλητικά Τμήματα εγγράφονται μαθητές της Α’ 
Γυμνασίου ύστερα από επιλογή. Η διαδικασία επιλογής 
διενεργείται από 5 μέχρι 20 Μαίου κάθε σχολικού έτους. 
Ειδικά για το σχολικό έτος 1997-98 η ημερομηνία παρα- 
τείνεται μέχρι την 5η Ιουνίου 1998. 

2. Οι γονείς των μαθητών που επιθυμούν να συμμετά- 
σχουν στη διαδικασία επιλογής οφείλουν να υποβάλουν 
αίτηση, στο Αθλητικό Τμήμα του σχολείου στο οποίο θέ¬ 
λουν να φοιτήσουν ή στο οικείο Γ ραφείο Φυσικής Αγωγής 
κατά το χρονικό διάστημα από 15 μέχρι 30 Απριλίου. Ακό¬ 


μη στην αίτηση θα αναφέρεται σε ποιο ή ποιά από τα α¬ 
θλήματα που διδάσκονται στο συγκεκριμένο Αθλητικό 
Τμήμα θέλουν να λάβει μέρος στη διαδικασία επιλογήςτο 
παιδί τους. 

3. Οι υποψήφιοι για επιλογή και φοίτηση σε Αθλητικό 
Τμήμα δεν στερούνται του δικαιώματος υποβολής αίτη¬ 
σης για συμμετοχή σε κλήρωση σε Πειραματικό Γυμνάσιο 
(πρώην πρότυπο). 

4. Για τη διενέργεια των δοκιμασιών των υποψηφίων 
συγκροτείται με απόφαση του Νομάρχη επιτροπή αποτε- 
λούμενη από τον Προϊστάμενο του Γ ραφείου Φυσικής Α¬ 
γωγής, τον υπεύθυνο του Συστήματος Υποστήριξης Ανα¬ 
πτυξιακού Αθλητισμού της Γ ενικής Γ ραμματείας Αθλητι¬ 
σμού του Νομού καιτρεις καθηγητές Φυσικής Αγωγής για 
κάθε άθλημα από αυτούς που διδάσκουν στο Αθλητικό 
Τμήμα και από καθηγητές Φυσικής Αγωγής που υπηρε¬ 
τούν στην Πρωτοβάθμια ή Δευτεροβάθμια Εκπαίδευση 
του Νομού και έχουν ειδικότητα ή εξειδίκευση στο συγκε¬ 
κριμένο άθλημα ή παραπλήσιο, σε περίπτωση που δεν υ¬ 
πάρχει στον νομό με τη συγκεκριμένη ειδικότητα ή ειδί¬ 
κευση. 

5. Το είδος των εξετάσεων και ο τρόπος αξιολόγησης 
των μαθητών ορίζεται από την Κ. Ε, Α. Τ. 

6. Μετά το πέρας της διαδικασίας επιλογής τα αποτε¬ 
λέσματα των δοκιμασιών αξιολογούνται από τις κατά τό¬ 
πους επιτροπές και συντάσσονται καταστάσεις με τα α¬ 
ποτελέσματα της αξιολόγησης και τις επιδόσεις κατ’ ά¬ 
θλημα το αργότερο μέχρι την 30η Μάίου. Ειδικά για το 
σχολικό έτος 1997-98 η προθεσμία παρατείνεται μέχρι 
την 15.6.1998. Οι μαθητές που θα φοιτήσουν στα Τ.Α.Δ. 
επιλέγονται από τις κατά τόπους επιτροπές και στη συνέ¬ 
χεια τα ονόματα τους διαβιβάζονται στην Κ.Ε.Α,.Τ. 

7. Οι κατά τόπους επιτροπές κοινοποιούν τα ονόματα 
των επιτυχόντων μαθητών στα σχολεία της Πρωτοβάθ¬ 
μιας Εκπαίδευσης που ανήκουν για να σταλούν από τους 
Δ/ντές των Σχολείων οι σχετικές καρτέλες κατευθείαν στο 
Γυμνάσιο που λειτου ργεί το Τ. Α Δ.. 

8. Οι γονείς των επιτυχόντων μαθητών,οφείλουν να εγ¬ 
γράφουν αυτούς στο Αθλητικό Τμήμα κατά το χρονικό 
διάστημα από 1 μέχρι 10 Σεπτεμβρίου. Σε περίπτωση μη 
εγγραφής των επιλεγέντων ο Διευθυντής του Γ υμνασίου 
οφείλει να ειδοποιήσει επιλαχόντες μαθητές από τις κα¬ 
ταστάσεις αξιολόγησης που έχουν υπερβείτοπροβλεπό- 
μενο ελάχιστο όριο,του ιδίου αθλήματος και φύλου με 
τους μη εγγραφέντες. Οι γονείς των μαθητών αυτών πρέ¬ 
πει να τους εγγράψουν ή μετεγγράψουν στο Αθλητικό 
Τμήμα εντός τριών (3) ημερών. 

9. Ουδεμία συμπλήρωση του αριθμού των φοιτώντων 
μαθητών σε κάθε τάξη των Τ.Α.Δ. επιτρέπεται για οποιο- 
δήποτε λόγο πέραν από τις προβλεπόμενες διαδικασίες 
επιλογής (ΤΕΣΤ). 

10. Για το χαρακτηρισμό της φοίτησης των μαθητών 
των Τ.Α.Δ, ισχύουν τα αριθμητικά όρια που σε κάθε περί¬ 
πτωση προβλέπονται από τις ισχύουσες διατάξεις για 
τους μαθητές των άλλων σχολείων, προσαυξημένα κατά 
είκοσι (20) απουσίες (που προέρχονται από την αθλητική 
προετοιμασία). 

11. Αδικαιολόγητες απουσίες στο μάθημα της Φυσικής 
Αγωγής συνιστούνλόγο απομάκρυνσης του μαθητή από 
το Αθλητικό Τμήμα μετά από εισήγηση του διδάσκοντος 
και απόφαση της Κ.Ε.Α.Τ. 

12. Η αξιολόγηση της επίδοσης των μαθητών στο κάθε 
άθλημα γίνεται από τους διδάσκοντες καθηγητές Φυσι¬ 
κής Αγωγής στο κάθε Αθλητικό Τμήμα και καταχωρείται 
κάθε τρίμηνο στην καρτέλα του μαθητή στο μάθημα της 
Φυσικής Αγωγής. Ακόμη εκτός από την παραπάνω αξιο¬ 
λόγηση γίνεται και περιγραφική αξιολόγηση που στηρίζε¬ 
ται στην προσπάθεια, τις ικανότητες και την επίδοση του 
μαθητή στις προβλεπόμενες δοκιμασίες. Στο τέλος κάθε 
τριμήνου ο διδάσκων καθηγητής καταχωρεί τα στοιχεία 
αξιολόγησης του κάθε μαθητή σε ειδική καρτέλα,ο τύπος 
της οποίας καθορίζεται από την Κ.Ε.Α.Τ. Τα στοιχεία α¬ 
ξιολόγησης του μαθητή στόχο έχουν να δώσουν πλήρη 
κατά το δυνατόν, εικόνα της επίδοσης και της εξέλιξης 
του μαθητή στο συγκεκριμένο άθλημα. Τα στοιχεία αξιο¬ 
λόγησης του μαθητή στην ειδική καρτέλα δεν επηρεά¬ 
ζουν την προαγωγή ή απόρριψη του μαθητή, αποτελούν 
όμως στοιχείο και κριτήριο για την παραμονή του ή όχι 
στο Τ,Α.Δ. Τα παραπάνω στοίχε ία τίθενται υπόψη των γο¬ 
νέων ή κηδεμόνων των μαθητών, εφ’ όσον ζητηθούν. 

13. Απαραίτητη προϋπόθεση παραμονής μαθητή στο Α¬ 
θλητικό Τμήμα και στην επόμενη τάξη είναι η υπέρβαση α¬ 
πό τον μαθητή του ελάχιστου ορίου κατά τις δοκιμασίες 
που προβλέπονται κατά την διάρκεια και την λήξη του δι¬ 
δακτικού έτους. Επιπλέον προϋπόθεση για να παραμείνει 
μαθητής σε Τ.Α.Δ. στην Α' τάξη Γυμνασίου είναι η ύπαρξη 
αθλητικού δελτίου σε αναγνωρισμένο αθλητικό σύλλογο 
και για το άθλημα που επιλέγεται το οποίο και θα κατα¬ 
γράφεται στα δελτία παρακολούθησης (έντυπα 01 - 03} 
που θα αποστέλλονται από 1 έως 28 Φεβρουάριου. Προ¬ 
ϋπόθεση παραμονής μαθητή στην Β' και Γ’ τάξη Γ υμνασί¬ 
ου είναι η προσκόμιση βεβαίωσης από τον αθλητικό σύλ¬ 
λογο στον οποίο έχει αθλητικό δελτίο θεωρημένη από την 
Τοπική Επιτροπή της αντίστοιχης Αθλητικής Ομοσπον¬ 
δίας ή την Αθλητική Ομοσπονδία (αν δεν υπάρχει Τοπική 
Επιτροπή), ότι μετείχε με την ομάδα του συλλόγου σε α¬ 
γώνες. Η παραμονή ή όχι του μαθητή είναι ανεξάρτητη α¬ 
πό τη βαθμολογία του στο μάθημα της Φυσικής Αγωγής. 

14. Στις δοκιμασίες που γίνονται στο τέλος κάθε σχολι¬ 
κού έτους σε όλους τους μαθητές από τους διδάσκοντες 
καθηγητές Φυσικής Αγωγής μπορούν να λάβουν μέρος 
μετά από αίτηση του κηδεμόνατους και μαθητές της ίδιας 
τάξης εκτός Τ.Α.Δ. 

Στην περίπτωση αυτή ισχύουν και οι προϋποθέσεις της 
προηγούμενης παραγράφου .Κατάτο επόμενο σχολικό έ¬ 
τος στο Τ.Α.Δ. θα φοιτήσουν οι μαθητές με τις καλύτερες 
επιδόσεις που καλύπτουν όλες τις προϋποθέσεις. 

15. Σε περίπτωση που μαθητής θα σταματήσει να φοιτά 
σε Αθλητικό Τ μήμα,κατά την ένταξη του σε άλλο τμήμα του 
ιδίου ή άλλου σχολείου,όσον αφορά τη βαθμολογία ισχύ¬ 
ουν οι πάγιες διατάξεις που εφαρμόζονται σε όλα τα σχο¬ 
λεία,όσον αφορά δε τις απουσίες υπολογίζονται στο ακέ¬ 
ραιο οι απουσίες όλων των μαθημάτων εκτός από το μάθη¬ 
μα της Φυσικής Αγωγής,όπου υπολογίζεται ο ακέραιος 
αριθμός που θα προκύψει όταν πολλαπλασιασθεί ο αριθ¬ 
μός των απουσιών στο μάθημα αυτό με κλάσμα που έχει α¬ 
ριθμητή τον αριθμό των προβλεπόμενων εβδομαδιαίων ω¬ 
ρών Φυσικής Αγωγής από το αναλυτικό πρόγραμμα (κανο¬ 
νικού τμήματος )και παρονομαστή τον αριθμό εννέα(9). 

16. Μετεγγραφή μαθητή από ένα Τ.Α.Δ, σε άλλο γίνεται 
εφόσον στο νέο Τ.Α.Δ. διδάσκεται το ίδιο άθλημα. Για τη 
μετεγγραφή ισχύουν οι περί μετεγγραφών διατάξεις, Ε¬ 


πιπλέον απαιτείται έγκριση της Κ.Ε,Α.Τ. και ο αριθμός μα¬ 
θητών του αθλητικού τμήματος να μην υπερβαίνει τους 
τριάντα (30). 

17. Απαλλαγή από το μάθημα της Φυσικής Αγωγής για 
τους μαθητές που φοιτούν σε Τ.Α.Δ. είναι δυνατόν να χο- 
ρηγηθεί για χρονικό διάστημα μέχρι δύο μήνες και μόνο 
μετά από βεβαίωση Κρατικού Ιατρού . Στις περιπτώσεις 
αυτές ο απαλλαγμένος μαθητής δεν είναι υποχρεωμένος 
να παρακολουθεί την καθημερινή προπόνηση, αλλά πρέ¬ 
πει να περάσει επιτυχώς τις προβλεπόμενες δοκιμασίες 
μετά από τη λήξη της απαλλαγής του. 

18. Οσα θέματα (προαγωγή,απόρριψη, κυρώσεις 
κ.λ.π.) δεν αναφέρονται στην Απόφαση αυτή ρυθμίζονται 
με τις πάγιες διατάξεις που εφαρμόζονται και στα άλλα 
Γ υμνάσια. 

Ε Επιλογή διδασ κόντων καθπνητών Φυσικής Ανωγής 

1. Στα Τμήματα Αθλητικής Διευκόλυνσης το κάθε άθλη¬ 
μα διδάσκεται αποκλειστικά από πτυχιούχους Φυσικής Α¬ 
γωγής διορισμένους ή αδιόριστους που έχουν ειδικότητα 
ή προπονητική πείρα στο συγκεκριμένο άθλημα και οι ο¬ 
ποίοι: 

α' Υπηρετούν οργανικά ή με απόσταση στο σχολείο που 
λειτουργεί το Αθλητικό Τμήμα, 
β’ Υπηρετούν οργανικά ή με απόσπαση σε σχολείο του 
νομού και θα αποσπασθούν στο σχολείο που λειτουργεί 
το Αθλητικό Τμήμα. 

Υ Υπηρετούν οργανικά ή με απόσπαση σε σχολείο του 
νομού ή σε Α.Ε.ί. και θα διδάξουν στο Αθλητικό Τμήμα υ- 
περωριακά. 

δ’ Αδιόριστοι πτυχιούχοι Φυσικής Αγωγής που θα διορι¬ 
στούν ως Αναπληρωτές ή Ωρομίσθιοι στο σχολείο που 
λειτουργεί το Τ.Α.Δ. 

2. Οι καθηγητές Φυσικής Αγωγής που θα διδάξουν στα 
Αθλητικά Τμήματα ορίζονται από τριμελείς Νομαρχιακές 
Επιτροπές μετά από αίτηση των ενδιαφερομένων (μαζί 
με πλήρες βιογραφικό σημείωμα και τα απαραίτητα δι- 
καιολογητικά) η οποία πρέπει να κατατεθεί στο οικείο 
Γραφείο Φυσικής Αγωγής απόΐ 5 Απριλίου έως 15 Μαΐου 
κάθε έτους. Ειδικά για το σχολικό έτος 1997-98 η προθε¬ 
σμία παρατείνεται μέχρι την 31.5,1998. Οι τριμελής Νο¬ 
μαρχιακές Επιτροπές απαρτίζονται από: 

α) τον Διευθυντή της Δευτεροβάθμιας Εκπαίδευσης, ως 
Πρόεδρο. 

β) τον Προϊστάμενο του Γ ραφείου Φυσικής Αγωγής, ως 
εισηγητή. 

γ) τον Διευθυντή του οικείου Γ υμνασίου-Λυκείου,ως μέλος. 

3. Για τον ορισμό των καθηγητών και τττυχιούχων Φυσι¬ 
κής Αγωγής που θα διδάξουν στα Τ.Α.Δ. γίνεται συνεκτί- 
μηση προσόντων και επιλέγονται αυτοί που συγκεντρώ¬ 
νουν τα περισσότερα μόρια. 

Τα προσόντα που πρέπει να έχουν οι ανωτέρω είναι: 
α. Το πτυχίο Φ.Α. με ειδικότητα στο αντίστοιχο άθλημα, 
β. Προπονητική εμπειρία στο αντίστοιχο άθλημα, 
γ. Προπονητική εμπειρία στην αντίστοιχη ηλικία, 
δ. Αθλητική εμπειρία, 
ε. Μεταπτυχιακές σπουδές. 

4.0 υπολογισμός των μορίων γίνεται ως εξής: 
α · Για κάθε πλήρεο έτος από την ηυερουηνία απόκτη¬ 
σης πτυ χίου μέχρι και την 1 Σεπτεμβρίου του έτους που 
ζητούν να διδάξουν σταΤ.Α.Δ. υπολογίζεται μισό (0.5) μό¬ 
ριο και μέχρι έξι (6) μόριατο πολύ.Ακόμη από τα μόρια αυ- 

τά θα υπολογιστούν μόνο τόσα, όσα το διπλάσιο του α¬ 
θροίσματος των μορίων των περιπτώσεων γ', δ' και ε'.Για 
τους πτυχιούχους Πανεπιστημίων του εξωτερικού ως η¬ 
μερομηνία λήψεως πτυχίου υπολογίζεται η ημερομηνία 
εκδόσεως της ισοτιμίας από το ΔΙΚΑΤΣΑ. 

β. Ειδικότης κύρια ή πρώτη στο συγκεκριμένο άθλημα 
από Τ.Ε.Φ.Α,Α. των Ελληνικών Πανεπιστημίων ή του εξω¬ 
τερικού τρία (3) μόρια. 

V- Προπονητική ευπειοία 

-Για τη συνολική προπονητική εμπειρία μετά από τη λή¬ 
ψη του πτυχίου ή της ισοτιμίας των πτυχιούχων εξωτερι¬ 
κού ενός έως τριών (1-3) ετών ένα (1) μόριο. 

-Για τη συνολική προπονητική εμπειρία μετά από τη 
λήψή του πτυχίου ή της ισοτιμίας των πτυχιούχων εξωτε¬ 
ρικού τεσσάρων έως έξι (4-6) ετών δύο (2) μόρια. 

-Για τη συνολική προπονητική εμπειρία μετά από τη λή¬ 
ψη του πτυχίου ή της ισοτιμίας των πτυχιούχων εξωτερι¬ 
κού έξι έως δέκα (6-10) ετών τέσσερα (4) μόρια. 

-Για τη συνολική προπονητική εμπειρία μετά από τη λή¬ 
ψη του πτυχίου ή της ισοτιμίας των πτυχιούχων εξωτερι¬ 
κού περισσοτέρων των δέκα (10+) ετών,έξι (6) μόρια. 

δ. Επιπλέον των μορίων της παραγράφου Ε’ 4γ προστί¬ 
θενται δύο (2) μόρια σε όσους διατελούν ή διετέλεσαν 
προπονητές εθνικών ομάδων ή ένα (1) μόριο σε όσους 
διατελούν προπονητές κλιμακίων προεθνικών ομάδων. 

ε. Με ένα (1) μόριο πριμοδοτούνται οι εν ενεργεία προ¬ 
πονητές Συλλόγων της πόλης που εδρεύει το Τ.Α.Δ., α¬ 
θλήματος και ηλικιών αντίστοιχων με τις ηλικίες και το ά¬ 
θλημα των Τ.Α.Δ.. Τα ανάλογα ισχύουν και για τους εν ε- 
νεργεία προπονητές της Β' φάσης του Εθνικού 
Συστήματος Υποστήριξης της Γ.Γ.Α.(προσκομίζοντας α¬ 
νάλογες βεβαιώσεις). 

Οι βεβαιώσεις που θα προσκομίσουν οι Καθηγητές και 
οι πτυχιούχοι Φυσικής Αγωγής όσον αφορά τις παραγρά¬ 
φους Ε'4 γ' δ' και ε' θα πρέπει να έχουν εκδοθεί από τα Σω¬ 
ματεία στα οποία εργάσθηκαν, επικυρωμένες και βεβαιω¬ 
μένες από τις Τοπικές Ενώσεις του Αθλήματος ή και από 
τις Αθλητικές Ομοσπονδίες, 
στ. Αθλητική εμπειρία 

-Αθλητές που έχουν κατακτήσει πρώτη (1η) έως όγδοη 
(8) Ολυμπιακή νίκη, πρώτη (1η) έως έκτη (6η) Παγκόσμια 
νίκηήπρώτη (1η) έωςτρίτη (3η) Πανευρωπαϊκή νίκη, τρία 
(3) μόρια,ανεξάρτητα αν έχουν κατακτήσει μία ή περισ¬ 
σότερες νίκες. 

-Αθλητές που έχουν συμμετάσχει σε αγώνες με Εθνική 
Ομάδα Ανδρών-Γυναικών ή Εφήβων -Νεανίδων, ένα (1) 
μόριο,ανεξάρτητα από τον αριθμό συμμετοχών. Οι παρα¬ 
πάνω νίκες και συμμετοχές αφορούν μόνο τα αθλήματα 
για τα οποία υποβάλλουν αίτηση, 
ζ. Μεταπτυχιακές σπουδές: · 

-Για τους κατόχους Διδακτορικού Διπλώματος δύο (2) 
μόρια. 

-Γιατου κατόχους Μάστερ ένα (1) μόριο. 

Απαραίτητη προϋπόθεση είναι το Διδακτορικό ή το Μά¬ 
στερ να έχει αναγνωρισθεί από το ΔΙΚΑΤΣΑ (εφόσον προ¬ 
έρχεται από πανεπιστήμιο του εξωτερικού), 
η. Προϋπηρεσία στα Τ.Α.Δ. 

Ένα (1) μόριο από ένα έως τρία (1-3) χρόνια και δύο (2) 
μόρια από τέσσερα (4) χρόνια και πάνω, 
θ. Εντοπιότητα 

Ένα (1) μόριο για όσους είναι μόνιμοι κάτοικοι του Δή¬ 


μου στον οποίο εδρεύει το Τ.Α.Δ, Σε περίπτωση που δεν 
υπάρχει εντοπιότητα σε επίπεδο Δήμου αυτή μεταφέρε- 
ται σε επίπεδο Νομού. Η εντοπιότητα θα πρέπει να βεβαι¬ 
ώνεται από σχετικό πιστοποιητικό. 

Η παράγραφος Ε 1 4Θ δεν έχει ισχύ για τα Τ.Α.Δ. που ε¬ 
δρεύουν στις εκπαιδευτικές περιφέρειες Αθηνών, Πειραι¬ 
ώς και Θεσσαλονίκης. 

5 Ο υπολογισμός των μορίων όλων όσων υποβάλουν αί¬ 
τηση, θα γίνεται από τριμελή Νομαρχιακή Επιτροπή. Το 
σύνολο των μορίων του κάθε Καθηγητή ή πτυχιούχου θα 
αναγράφεται κατά φθίνουσα σειρά σε ξεχωριστή κατά¬ 
σταση για κάθε άθλημα και για κάθε Τ.Α.Δ., εφόσον στο 
νομό λειτουργούν περισσότερα του ενός. Την τριμελή Ε¬ 
πιτροπή στο έργο της θα βοηθήσουν τόσοι γραμματείς ό¬ 
σα τα Γυμνάσια στα οποία λειτουργούν Τ.Α.Δ. 

Μετά το πέρας της διαδικασίας επιλογής των Κ.Φ.Α. 
που θα διδάξουν στα Τ.Α.Δ. ο Προϊστάμενος του Γραφεί¬ 
ου Φυσικής Αγωγής έχει την υποχρέωση να αναρτήσει α¬ 
ναλυτικό πίνακα με όλατα μόρια των υποψηφίων καθώς 
και τους επιλεγέντες Κ.Φ.Α. Η διαδικασία επιλογής και η 
ανακοίνωση των επιλεγέντων πρέπει να ολοκληρώνεται 
μέχρι την 20η Ιουνίου κάθε έτους. 

Οι υποψήφιοι έχουν το δικαίωμα να υποβάλουν ένστα¬ 
ση εντός επτά (7) εργάσιμων ημερών από την ημερομηνία 
της ανακοίνωσης των ονομάτων. Ο πίνακας με τα αναλυ¬ 
τικά μόρια όλων των υποψηφίων καθώς και οι ενστάσεις 
που μπορεί να υπάρξουν μαζί με τις αντίστοιχες αιτήσεις 
και τα δικαιολογητικά που έχουν υποβληθεί πρέπει να α- 
ποσταλούν από τον Προϊστάμενο του Γ ραφείου Φυσικής 
Αγωγής στη Δ/νση Φυσ. Αγωγής του ΥΠ.Ε.Π.Θ. μέχρι την 
10η Ιουλίου κάθε έτους. Σε περίπτωση ύπαρξης ενστάσε¬ 
ων η Κ.Ε.Α.Τ. λειτουργεί ως δευτεροβάθμιο όργανο. 

ΣΤ' Γενικέο διατάΡειο 

1. Η Κ.Ε.Α.Τ. καταρτίζει πίνακα θέσεων πτυχιούχων 
Φυσ. Αγωγής κατά άθλημα και Τ.Α.Δ., στον οποίο συμπε- 
ριλαμβάνονται και τα αθλήματα που θα λειτουργήσουν σε 
κάθε Τ.Α.Δ, σύμφωνα με τις παρακάτω προβλεπόμενες α¬ 
ναλογίες μαθητών ανά πτυχιούχο Φυσικής Αγωγής: 

α) Για τα ομαδικά αθλήματα ένας (1) πτυχιούχος Φ. Α¬ 
γωγής ανά δέκα πέντε μαθητές. 

β) Γ ια τα ατομικά αθλήματα ένας (1) πτυχιούχος Φ. Α¬ 
γωγής ανά δέκα (10) μαθητές. 

Ο πίνακας αυτός αποστέλλεται στον Προϊστάμενο του 
Γραφείου Φυσικής Αγωγής το αργότερο μέχρι την 15η Α¬ 
πριλίου κάθε έτους. Ειδικά για το σχολικό έτος 1997-98 η 
ημερομηνία παρατείνεται μέχρι την 15η Μαΐου 1998. Δεν 
είναι δυνατή η υπέρβαση του αριθμού των θέσεων πτυχι¬ 
ούχων Φυσικής Αγωγής που αναφέρονται στον παραπά¬ 
νω πίνακα καθώς και η επιλογή μαθητών σε άθλημα που 
δεν συμπεριλαμβάνεται σε αυτόν. 

2. Ολα τα δικαιολογητικά που θα κατατεθούν από τους 
ενδιαφερομένους πρέπει να υποβάλλονται σε πρωτότυ¬ 
πα ή γνήσια φωτοαντίγραφα επικυρωμένα από δημόσια 
αρχή. 

3. Το πρόγραμμα, οι ώρες διδασκαλίας,οι υποχρεώσεις 
και τα καθήκοντα των καθηγητών Φυσικής Αγωγής,καθο¬ 
ρίζονται μεαπόφασητου Υπουργού Εθνικής Παιδείας και 
Θρησκευμάτων. 

Η απόφαση Γ4/865/3-7-1997 καταργείται. 

Η απόφαση αυτή από την οποία δεν προκαλείται επι- 

πλέον δαπάνη για το Δημόσιο να δημοσιευθεί στην Εφη¬ 
μερίδα της Κυβερνήσεως. 

Αθήνα, 28 Μαίου 1998 

οι ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & 

ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΙΩΑΝΝΗΣΑΝΘΟΠΟΥΛΟΣ ΑΝΔΡΕΑΣ ΦΟΥΡΑΣ 

- ♦ - 

Αοιθ. 10915 ( 3 ) 

Υπαγωγή του προσωπικού της Κοινότητας Αργυρός Ν. Α- 
χαΐας στις διατάξεις του Α' μέρους του Ν. 1188/1981. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Μετη 10915/28.5.1998απόφασηΓεν. Γραμ.Περιφ.Δυτ. 
Ελλάδας εγκρίθηκε η 13/1998 απόφαση του Κοινοτικού 
Συμβουλίου Αργυρός που εκδόθηκε σύμφωνα με τις δια¬ 
τάξεις του άρθρου 3 του Ν. 1188/81, παρ. 1 του άρθρου8 
του Ν. 2307/95 και μετά από σύμφωνη γνωμοδότηση του 
Υπηρεσιακού Συμβουλίου Υπαλλήλων Ο.Τ.Α. Νομού Α¬ 
χαιός με την οποία έγινε υπαγωγή του προσωπικού της 
Κοινότητας αυτής στο Α'μέρος του Νόμου 1188 / 81 . 

Από την απόφαση αυτή του Κοινοτικού Συμβουλίου 
προκαλείται δαπάνη σε βάρος του ισχύοντος προϋπολο¬ 
γισμού της Κοινότητας Αργυρός το ύψος της οποίας δεν 
δύναται να υπολογιστεί ακριβώς. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πάτρα, 28 Μαίου 1998 
Με εντολή Γενικού Γραμματέα Περιφερείας 
Ο Διευθυντής 
ΣΤΕΦΑΝΟΣ ΦΑΡΔΕΛΑΣ 
-♦- 

Αοιθ. 888 ( 4 ) 

Τροποποίηση ορίων του μόνιμου καταφυγίου θηραμάτων 
Μέγας Λάκκος Πύργος Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ)ξεις των άρθρων 253 και 254 παρ. 1,2,3,4 του 
Ν.Δ.86/69 καθώς έχουν αντικατασταθεί με τα άρθρα 3 και 
4 παρ.5,6,7,8 του Ν.177/1975 περί αντικαταστάσεως και 
συμπληρώσεως δ/ξεων τινών του Νομοθετικού δ/τος 
86/69 περί Δασικού Κώδικα. 

2) Τις δ/ξεις της αριθμ.414985/29.11.1985 {ΦΕΚ 757 Β' 
18.12.1985) κοινής απόφασης των Υφυπουργού Εθνικής 
Οικονομίαςκαι Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας». 

3) Τιςδ/ξειςτου Π.Δ.94/1993 ΦΕΚ40/Α/ 22.3.1993 περί 
καθορισμού αρμοδιοτήτων που διατηρούνται από τον Υ¬ 
πουργό και τις Περ/κές αρχές ή όργανα διανομαρχιακού 
επιπέδου του Υπουργείου Γεωργίας. 

4) Τις δ/ξεις του Ν.2218/1994 (ΦΕΚ 90/Α713.6.1994) ί¬ 
δρυση νομαρχιακής αυτ/σης,τροποποίηση δ)ξεων για την 
Πρωτοβάθμια αυτ/ση και την Περιφέρεια και άλλες δ/ξεις. 

5) Τις δ/ξεις του Ν.2240/1994 (ΦΕΚ 153/Α7 16.9.1994) 
συμπλήρωση δ/ξεων για την Ν.Α. και άλλες δ/ξεις. 

6) Το 29Α του Ν. 1558/85 Κυβέρνηση και Κυβερνητικά 
όργανα που προστέθηκε με το αρθ.27 του Ν.2081/92 
(ΦΕΚ ΑΊ54/10.9.1992). 


7) Τις δ/ξεις του Ν.2503/30.5.97 (ΦΕΚ 107/Α/30.5.97 Δι¬ 
οίκηση, Αυτ/ση Οργάνωση, ατελέχωσητης Περιφέρειας, 
ρύθμιση θεμάτων για την τοπική αυ/ση και άλλες δ/ξεις. 

8) Την αριθμ.178505/3305/19.8.1980 απόφαση του Υ¬ 
πουργού Γεωρτίας με την οποία ιδρύθηκε μόνιμο κατα¬ 
φύγιο Θηραμάτων στις περιοχές Μέγας Λάκκος Πύργος 
κ.λ.π. Δήμου Θερμού και Κοινοτήτων Αβαρίκου -Αναλή- 
ψεως και Πετροχωρίου επαρχίας Τριχ/δας Ν.Αιτ/νίας ε- 
κτάσεως 9,500 στρεμ. 

9) Την από 29,4.1998 εισήγηση του Δασαρχείου Αγρίνι¬ 
ου σε συνδυασμό με τη σκοπιμότητα τροποποίησης των 
ορίων του ανωτέρω μονίμου καταφυγίου θηραμάτων για 
προστασία, ανάπτυξη, αναπαραγωγή και εκμετάλλευση 
του θηραματικού πλούτου και της άγριας πανίδας της χώ¬ 
ρας . 

10) Την 159/10.9.1997 απόφ. Γεν. Γραμ. Π. Δυτ. Ελλά¬ 
δος «περί ανάθεσης αρμοδιοτήτων», αποφασίζουμε: 

Τροποποιούμε τα όρια του μονίμου καταφυγίου θηραμά¬ 
των Μέγας Λάκκος Πύργος κ.λπ. και απαγορεύουμε για αό¬ 
ριστο χρόνο τη Θήρα κάθε θηράματος σε 11.200 στρεμ. κα¬ 
λύπτεται από δάσος αειφύλλων πλατύφυλλων υψηλής και 
χαμηλής βλαστήσεως αραιά και πουρνάρι καθώς και Τμή¬ 
ματα Γεωργικών εκτάσεωνπου πληροίτις προϋποθέσεις για 
την κάλυψη των βασικών αναγκών του θηράματος σε ότι α¬ 
φορά τη ν ησυχία τροφή και νερό στις θέσεις Μέγας Λάκκος 
-Πύργος κ.λπ. περιοχές Δήμου Θέρμου και Κοινοτήτων Α¬ 
βαρίκου -Ανάληψης -Πετροχωρίου Νομού Αιτ/νίας ως εξής: 

ΑΝΑΤΟΛΙΚΑ: Από θέση Κοντού ακολουθεί τον αμαξιτό 
δρόμο Θέρμου-Αβαρίκου μέχρι στο σπίτι του Ηλία Ραμα- 
ντάνη στον Αβαρίκο όπου και η διασταύρωση της αγροτι¬ 
κής οδού προς Αγ. Μαρίνα μέχρι τη θέση Δύο Αλώνια, ε- 
κείθεντην κορυφογραμμή που κατέρχεται μέχρι τη θέση 
Τούρλα Παληόμυλος εκείθεν ακολουθεί τον υπάρχοντα 
αγροπκό δρόμο μέχρι τον οικισμό Κόφτρα. 

ΔΥΤΙΚΑ: Από το χωριό Πετροχώρι ακολουθεί τον αμαξι¬ 
τό δρόμο Πετροχωρίου -Αναλήψεως μέχρι τη θέση Λει¬ 
βαδιά όπου το σπίτι Ιωάννη Μαστρογεωργίου. 

ΒΟΡΕΙΑ: Από θέση Κοντού ακολουθεί τον αμαξιτό δρό¬ 
μο Θέρμου -Πετροχωρίου -Αναλήψεως μέχρι το χωριό 
Πετροχώρι. 

ΝΟΤΙΑ: Από οικισμό Κόφτρα ακολουθεί τον αμαξιτό 
δρόμο Αβαρίκου -Αναλήψεως διά των θέσεων Μύλους- 
Κεφαλόβρυσο μέχρι τη θέση Τσουλέϊκα εκείθεν ακολου¬ 
θεί τον αγροτικό δρόμο μέχρι τη θέση Λειβάδια όπου το 
σπίτι Ιωάννη Μαστρογεωργίου. 

Η δίωξη των επιβλαβών θηραμάτων μέσα στο καταφύ¬ 
γιο ενεργείται σύμφωνα με τα άρθρα 4 παρ.7 του 
Ν. 177/75 και 3 της 414985/29.11.85 κοινής απόφασης. 

Οι παραβάτες τιμωρούνται με τις ποινές που προβλέ- 
πονται από τα άρθρα 287 παρ.9 και 18 του ΝΔ.86/69 Δα¬ 
σικός Κώδικας ή 9 παρ.3 τη 414985/29.11.85 κοινής από¬ 
φασης «μέτρα διαχείρισης της αγρίας πτηνοπανίδας». 

Από τις δ/ξεις αυτής της απόφασης δενπροκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδατης Κυ¬ 
βερνήσεως και θα ισχύει από το κυνηγετικό έτος 1998-1999. 

Αγρίνιο, 22 Μαίου 1998 
Με εντολή Γενικού Γραμματέα Περιφερείας 
Ο Διευθυντής Δασών 
ΧΡ. ΦΑΣΟ ΥΛΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 































